มนุษย์ทุกรายชอบร้องเพลงตอนอาบน้ำ หรือเวลาอยู่โดดเดี่ยวในเครื่องโดยสาร
เค้าเป็นมนุษย์อันตราย
แต่การแสดงต่อหน้าผู้ชมจำนวนมาก อาจทำให้เกิดความรู้สึกอื่นๆ…
ปกติจะเป็นวงจรชวนเวียนหัว เดี๋ยวก็กล้า…
เค้าทำได้
เดี๋ยวก็มั่นอกมั่นหน้าเกินเหตุ…
มีแค่เค้าที่ทำได้
และเดี๋ยวก็ลังเลขึ้นมา
เค้าทำไม่ไหวแย้ว
ความตื่นเต้นที่จะได้ขึ้นเวที
ขึ้นอยู่กับความมั่นใจว่า การแสดงนั้นจะประสบความสำเร็จอย่างงาม
เขารักเรา! เขายืนตีมือกันใหญ่เลย
หรือจะล้มเหลวไม่เป็นท่า
รู้สึกเหมือนจะลาโลก
การแสดงให้ผู้ชมดูสดๆ เป็นความเสี่ยงต่ออารมณ์ซึ่งอาจจบอย่างหายนะ
แต่สำหรับมนุษย์ที่รู้ว่าเสี่ยงแต่ยังขอลอง
และเปิดใจแสดงความอ่อนไหวกลางเวที
อาจได้พบกับความยินดีปรีดาเกินจะคิด
โลกกลมๆ ของเราอาจจะแอบเอียง
โคจรเฉียงอยู่รอบดาว
เราหาความหมายให้ชีวิตได้
แบบที่คนอาจว่าแปลกไป
รู้แค่ว่าพวกเรามีตัวตน
และอาจอยู่ไม่นาน เลยจะต้องใส่ถุงเท้าเตรียมพุ่งชน
สุขหรือเศร้า กล้าหรือกลัว
อยากรู้อยากเห็นหรือโกรธไปทั่ว บนดาวโลกแสนน่ากลัว
จะมีแต่แปลกสุดแสนรั่วต่อไป
(สร้างจากหนังสือชุดโดย นาธาน ดับเบิลยู. ไพล์)
ว้าว! เพราะจุง
เป็นนักดนตรีอาชีพเหรอ
เปล่า คุณซุ่มมุดทรายจะหลอกให้กลัวเหรอ
ช่วงกลางวันเราชอบมาที่นี่
ปล่อยให้มนุษย์เยาวรุ่นตักทรายกลบ
แค่รู้สึกว่าน้ำหนักทรายที่ทับอกมันอุ่นใจ
ทำไมเธอถึงมาเล่นดนตรีริมหาด
เป็นหนึ่งในไม่กี่ที่ที่สบายใจที่จะเล่น
เพราะฉันไม่อาจแสดงต่อหน้ามนุษย์ผู้อื่น
เอ้า เราทั้งคู่เพิ่งรู้ว่านั่นไม่จริง เธอเก่ง
เอาว่าเธอไปแสดงความสามารถที่ร้านของเรา ในงานอวดความถนัดประจำปีไหมล่ะ
ถ้าฉันยอมรับไว้พิจารณา คุณจะเลิกมาแอบซุ่มแถวนี้รึเปล่า
ก็ได้ แต่ถ้ายังเห็นใครมาซุ่ม ก็เป็นแค่ซุ่มซ่ามหน้าเหมือน
(ระวังเน้อ)
นี่อาหารที่สั่ง คิดว่านะ
รักเลย เจิดมากที่คุณทำอะไรใหม่ๆ บ้าง
คืนนี้จะขึ้นอวดความถนัดหลบในหรือเปล่า
ฉันเป็นวิศวกรโครงสร้าง
ฉันถนัดป้องกันไม่ให้ร้านของคุณตกลงไปจากผา
ขึ้นไปเล่นมุกแบบนี้เลย
เราตั้งเป้าว่าทุกรอบวงโคจร
จะต้องมีมนุษย์หน้าใหม่มาอวดพรสวรรค์
ฉันแค่มาช่วยเตรียมงาน เพราะคุณให้กินอาหารเช้าฟรีหรอก
สักวันจะต้องเปลี่ยนใจ
ทำไมทีฉันไม่เห็นได้อาหารเช้าฟรี
ทำไมเขาถึงต้องมุ่งมั่น ให้มนุษย์มาอวดความถนัดกันขนาดนี้
เขาเป็นแบบนี้มาตั้งแต่รู้จักกันมาละ
เขาพยายามพิสูจน์อย่างไม่ลดละ ว่าฉันถนัดเรื่องโยนสลับมือ
ก็ถนัดจริง
- เห็นมะ - เกือบแล้วเนี่ย
มนุษย์บางรายอาจไม่มีความถนัดจะอวด
อาจจะจริง ถ้าคุณมีความถนัด ไม่ใช่เรื่องทำป้ายแล้วหนึ่ง
(มีความถนัดเวิ่นเว้ออะไรมาอวดกัน)
ฉันว่าน่ารักออก
อ้าว ผู้ให้กำเนิดที่ชอบมาแล้ว
แหม ก็เหลือผู้ให้กำเนิดรายเดียว
ขอโทษนะ มุกมันแอบหดหู่กว่าที่คิด
ตัวลูกว่าถ้าเขามาอยู่ตรงนี้ เขาต้องขำด้วยแน่
แล้วก็อย่างที่ผู้ให้กำเนิดบอก เขาไม่มา เพราะเขาลาโลกไปแล้ว
โหย เสียใจด้วยนะนั่น
ผ่านมาตั้งหลายรอบโคจรแล้ว นี่วิธีทำใจของเรา
เอาที่สบายใจ
ช่วงหลังนี่เราคิดถึงเขาบ่อยมาก…
เรารู้สึกว่าเรา… ต้องทำให้เขา
และทำเพื่อลูก เลยจะต้องพยายามแสดงต่อหน้ามนุษย์ผู้อื่น
เขาอยากให้ผู้ให้กำเนิดแสดงเสมอ ลูกรู้ว่าเขาจะอยากให้ลองเริ่มต้นใหม่
เขาคิดว่าจะช่วยสร้างความสุขให้มนุษย์
เราไม่อยากทำให้ทั้งสองต้องผิดหวังอีก
แต่เรา… เราได้รับเชิญไปขึ้นแสดง ในงานอวดความถนัดนะ
คิดว่านั่นเป็นสัญญาณอะไรไหม
ไปได้บัตรเชิญนี่มาจากไหนนะ
ตัวยึกหยึยโผล่ขึ้นมาจากที่ซุ่มบนหาด แล้วส่งให้เฉยเลย
แบบนี้ไม่เรียกสัญญาณ ก็ไม่รู้จะเรียกอะไรแล้ว
ถ้าต่อไฟแบบนั้น เดี๋ยวระบบไฟจะโหลดหนักไป
ไม่ต้องมาสอนฉันจัดการไฟเวทีร้านตัวเองได้ไหม
ไม่ต้องห่วง เดี๋ยวแก้ปัญหาที่คุณก่อไว้ให้
ฉันไม่ได้ห่วง
เสียบตรงนั้น ก็ไม่ใช่ ชดเชยไปก่อนและนั่นก็ เอ่อ ไม่ใช่อีก
เอ้า นั่น เขาต้องทำกันแบบนี้
ต่อยังไงดูอันตรายกว่าเดิม
หวังว่าอาหารเช้าฟรีจะคุ้มนะ ถึงได้พังทั้งงานเราเลย
ถ้าคุณไม่ได้ต่อพลังไฟฟ้าผิดแต่ต้นก็ไม่เกิดเรื่อง
รู้สึกว่าเพราะพวกเธอทำงานไม่เป็นทีม งานอวดความถนัดนี้เลยอดมีแสง
ฉันต้องให้เธอทั้งสองรีบไปซ่อมทันที
- เมื่อกี้ก็แก้ที่ผิดอยู่ - เขาต่อไฟฉันใหม่หมด
ต้องจับมือทำงานร่วมกัน ไม่งั้นก็ไปทำงานที่อื่น
เธอทั้งคู่เป็นมนุษย์ที่มีความถนัด
เดี๋ยวก็แก้ได้
การจัดการคือตัวตนของฉัน
ฉันไม่ได้ทำงานให้ที่นี่
จริงด้วย งั้นเดี๋ยวให้ส่งไปทำงานที่อื่นเนอะ
อย่า ปริศนาความเวิ้งว้าง ทำให้ชีวิตฉันมีความหมาย
ข้อมูลเยอะไปละ
- ยากอีกละ - เจ้าจันทร์ลอร์บ ทำงานแบบนี้ไม่ไหวนะ
จะจัดงานอวดความถนัดยังไงถ้าไม่มีไฟฟ้า
ไม่มีปัญหา เดี๋ยวเปิดเครื่องปั่นไฟสำรองที่บ้านได้
มีเครื่องปั่นไฟสำรองเหรอ งั้นส่งพวกเขาไปซ่อมระบบไฟหลักทำไม
ยังไงก็ต้องซ่อมอยู่แล้ว
และจะเป็นโอกาสดีๆ ให้ทั้งสองฝึกทำงานเป็นทีม
เขาเป็นมนุษย์ที่ฝึกได้จริงดิ
เดี๋ยวก็รู้
(งานอวดความถนัดจ้า!)
- เธอรับฟังคำของเรา! - เลิกเล่นจ๊ะเอ๋ทีเถอะ
เราดีใจจังที่เธอจะมาอวดความถนัด ตั้งชื่อการแสดงว่าอะไร
เค้ายังไม่รู้
ชื่อแปลกดี แต่ชอบนะ น่าจะโดนใจมนุษย์หลายอยู่
ไม่ใช่ คือว่า ฉัน…
นี่นะ มนุษย์แถวนี้เรียกฉันว่าผู้แนะนำ
ก็รู้ตัวว่าบางทีเล่นเกินเบอร์ แต่ถ้ามีโอกาส
ฉันก็อยากผลักดันให้มนุษย์เดินไปให้ถูกทาง
หวังว่าจะไม่ใช่ผลักตกผา
แต่อย่างฉันก็ต้องดันเยอะหน่อยสินะ
มนุษย์ต้องมีใครดันหลังบ้างทั้งนั้น มาเริ่มกันเลย
ไม่ยักรู้ว่ามีห้องนี้ด้วย
ฉันเคยเห็นจากพิมพ์เขียวของร้าน
แน่สินะ
ขออภัยนะที่บังเอิญรู้เรื่องที่นี่มากกว่าคุณ
ยิ่งพูดยิ่งไม่ช่วย แต่ก็เป็นความจริง
ตรงนี้น่าจะได้เรื่อง
ดี ฉันอยากทำภารกิจนี้ให้สำเร็จโดยเร็ว
คิดเหมือนกัน ดูเหมือนอุปกรณ์ชิ้นนี้ทำงานปกติ
เราต้องไล่สายไปให้ถึงแหล่งไฟ
ซึ้งใจที่ยอมลงแรงช่วยเสียที
ต้องให้ย้ำไหมว่าเพราะคุณช่วยนั่นแหละ เราถึงเจอสถานการณ์นี้ตั้งแต่ต้น
ทำไมที่นี่ต้องมีความเวิ้งว้างดำมืดเยอะจริง
- มาจัดการเสียให้จบๆ - ส่วนนี้ไม่อยู่ในพิมพ์เขียว
- จะมาไหม - ก็น่าสนใจ
รู้นะว่าหลอก ที่จริงคุณกลัว
ก็หลอกจริงๆ งานของฉันคือช่วยเลี่ยงอันตราย ไม่ใช่เปิดรับอันตราย
ถ้าฉันยังลงไปในเหวเวิ้งว้างนี่ได้ คุณก็ไปได้
ก็ได้
โอเค ฉันทำได้แหละ
มนุษย์บ๊อง
เรามาทำอะไรกันตรงนี้
เราจะช่วยดันหลังตามจำเป็น เพื่อคืนนี้จะได้ขึ้นแสดงไหว
ด้วยการฝึกปรือทักษะที่ต้องใช้เพิ่มเติม
งานต่อไปนี้จะฝึกให้เธอมีทักษะที่จำเป็น
ในการขึ้นแสดงต่อหน้าฝูงมนุษย์
ก่อนอื่น ต้องฉีดน้ำใส่จานให้สะอาดเอี่ยม ห้ามเหลือเศษอะไรทั้งนั้น
มันเกี่ยวอะไรกับการแสดง
เกี่ยวอย่างยิ่ง!
พูดให้น้อย ล้างให้มาก
ฉันต้องจัดจานนี้ก่อนจะสุกเกินไป
อุ๊ย ของกินฟรี
ตั้งสติกับเศษอาหาร จงเป็นหัวฉีด
ฉันไม่เข้าใจ
ไม่เข้าใจเหมือนกัน
ตั้งสติๆ
ขยันฉีดไปหน่อยมะ
งานที่สองคืออ่านออเดอร์ของลูกค้าให้เชฟฟัง
ตอนมนุษย์บริการนำออเดอร์มาส่ง
ไม่มีทางพังเลยล่ะเนอะ
ขอชามแป้งเปียกโรยแผ่นโกโก้… หยึย
เอ้า เราไม่ตัดสินมนุษย์ต่อให้เขา… เลือกสารอาหารประหลาด
(มันคือแป้ง)
อีกเรื่อง พูดดังๆ
น่าขายหน้าสุดๆ
การขายหน้าคือรากฐานสู่ความสำเร็จ
ตะกร้าผัก แยกน้ำจิ้ม
โปรเจกต์เสียงออกมาเลย
พูดให้เหมือนถ้าไม่ได้ตะกร้าผัก มนุษย์รายนี้ต้องลาโลกแน่
มันเส้นฉ่ำร้อน เพิ่มร้อนพิเศษ
โอเค อันนี้ฟังเองก็งงเอง แต่ทำได้แล้วนี่
แป้งแผ่นซ้อนต่อกันเป็นชั้น
ทางลงเมื่อกี้อันตรายอย่างที่คิด
สวยสะกด
ก็จริง แต่ชื่นชมหิน ก็ไม่ช่วยให้กลับไประวังเน้อเร็วขึ้น
ยกจากพื้นขึ้นยากอย่างประหลาด
มวลเล็กแต่หนักมาก แปลกนัก
ระวัง!
ฉันพูดถูกๆ ฉันเกือบต้องลาโลกแล้ว
ก้อนปั๊มเลือดเร็วจี๋เลย
น่ากลัวหัวหดสุดๆ!
และยังน่ากลัวอยู่ เพราะดูแล้วเรากลับทางเก่าไม่ได้
งั้นเราก็ต้องเดินตามสายไฟสู่แดนปริศนา
ไม่อย่างนั้นเราจะลาโลก
ฉันไม่เคยกลัวอะไรขนาดนี้ แต่ก็รู้สึกมีชีวิตชีวาที่สุดตั้งแต่เกิดมา
แอบเศร้า แต่ฉันเห็นตรงกัน
ฉันหวังว่ามนุษย์จะรู้สึกว่ามีชีวิตชีวาที่สุด ยามต้องเฉียดใกล้การลาโลก
แต่นี่แปลว่าพวกเราไม่มีความสุขเหรอ
อาจเป็นแค่เพราะเราเกือบโดนหินทับตาย
แต่ฉันก็ยอมรับว่า บางครั้งฉันไม่ยอมรับความรู้สึกของตัวเอง
บางครั้งฉันก็รู้สึกง่อนแง่น เหมือนโครงสร้างที่วิเคราะห์น่ะแหละ
บางครั้งฉันรู้สึกเหมือนทำงานไปอย่างอัตโนมัติ
ไม่ได้ตัดสินใจอะไรเองเลย
ฉันให้ความสำคัญกับร้านและงาน ก่อนความปรารถนาของตัวเองเสมอ
ตลกดีนะ เราถูกเลี้ยงมาให้เปิดใจกับมนุษย์ผู้อื่น
แต่กลับไม่อาจเปิดใจรับความจริงกับตัวเองได้
จริง มนุษย์มีวิวัฒนาการหลายชั่วอายุ จนต้องให้ค่ากับความจริงใจกับผู้อื่นก่อน
ถึงแม้จะต้องแลกด้วยความซื่อสัตย์ต่อใจตัวเอง
ว่าแต่คุณมีความปรารถนาอะไร
ถามตอนนี้ก็ไม่แน่ใจแล้ว แต่รู้แน่ว่าฉันไม่อิ่มเอมใจ
ดูเหมือนเราทั้งคู่มาถึงทางตันในชีวิต
ทางตันก็แค่พื้นอีกแบบที่เรายังไต่ไปไม่เป็น
งานที่สามคือนำออเดอร์ไปเสิร์ฟ บนจานที่เพิ่งล้างเองเลย
แต่ว่า เราจะไม่บอกว่าใครสั่งอะไร
เธอต้องร้องชื่อเมนูให้ลูกค้ารู้เอง เรียกว่าเป็นการแสดงก็ได้
นั่น… ฟังแล้วน่าจะลำบาก แต่ฉันจะพยายาม
จะเสิร์ฟอาหาร… เอ่อ
ใครสั่งชามแป้งเปียกโรยแผ่นโกโก้ป่ะนะ
- ไม่ใช่ของฉัน - ฉันสั่งเอง
หยึยมากเลยล่ะ
ไม่เคยลองอย่าเพิ่งฉอดจ้า
โอเค นี่มันเส้นฉ่ำร้อน เพิ่มร้อนพิเศษ
มันยังไงนั่น
ไม่รู้มันเหมือนกัน
อันนั้นของฉัน มีใครอยากลองไหม
แหม ฟังแล้วน่าสนใจ แล้วมีใครสั่ง…
ตะกร้าผักแสนอร่อย
ได้แล้วจ้า หวังว่าจะถูกใจ
ใส่น้ำจิ้มมาด้วยไหม
ฉันดูย้ำให้ ไม่มีเลย
ขอบคุณ พอดีแพ้น่ะ
แป้งแผ่นซ้อนต่อกันเป็นชั้น
มีใครสั่งไหมนั่น บอกหน่อย
ของเราเองจ้า
จริงเหรอ ขอบคุณลอร์บ
แล้วก็จบงานกัน!
เธอพร้อมแล้ว
คิดว่าฉันขึ้นแสดงบนเวทีได้จริงเหรอ
ฉันว่าตัวเองพร้อมแค่จะทำงานในระวังเน้อ
โอเค คืองี้ ไม่อยากจะอำว่าที่จริงก็ขาดพนักงาน
จนวันนี้ต้องหาคนมาช่วย
แต่เราก็คิดจริงๆ ว่าการฝึกครั้งนี้ ช่วยเตรียมให้เธอพร้อมขึ้นแสดงไปด้วย
ฉันก็แอบรู้สึกมั่นใจขึ้นนิดๆ เมื่อต้องร้องเพลงทั้งที่ถูกกดดัน
เธอยังล้างจานได้ไม่เลวเลยด้วย
แต่ก็ยังไม่ถือว่าดี
เจ้าจันทร์ลอร์บ สวยจังเลย
คุณชอบหินเอาจริงๆ จังๆ นะเนี่ย
ความเวิ้งว้างดำมืดอีกละ
ฉันตั้งสมมติฐานว่าที่นี่ เป็นผลงานของมนุษย์เจ้าปัญญาเหนือชั้น
มนุษย์ในความเวิ้งว้างน่ะเหรอ
ไม่มีข้อพิสูจน์ว่ามนุษย์ในความเวิ้งว้างมีอยู่จริง
แต่ฉันอยากคิดว่ามี
เครื่องมนุษย์สร้างนี้ แปลงพลังงานจากเสาหินสุดสวย
ก่อนจะส่งเข้าไปยังระวังเน้อ
โอเค งั้นจะเปิดกลับขึ้นมายังไง
ดูเหมือนมีคนถอดสาย
จากเต้าเสียบบนเสาหิน
ต้องหาวิธีเสียบกลับเข้าไป
ลายยึกยือก็คือตรงนี้
แล้วจะเสียบแค่ไม่กี่เส้นที่เหลือยังไง
ให้ฉันลองปีนขึ้นไปก็ได้
แต่ทั้งปีนทั้งถือสายไปด้วยคงไม่ไหว
ส่งถุงหุ้มเท้ามาสิ
ฉันยอมถอดถุงหุ้มเท้า ต่อหน้ามนุษย์พิเศษของใจเท่านั้น
ตกลงอยากทำงานให้เสร็จไหมเนี่ย
เอ้า
เป็นสายนิรภัยเหรอ
เปล่า
ไหนว่าหน้าที่คุณคือช่วยเลี่ยงอันตราย
เพิ่งได้รู้เหมือนกันว่าอยู่วงการนี้ ก็ต้องยอมเสี่ยงอันตรายบ้างเล็กน้อย
เก่งมากๆ
ฉันมาแล้ว คุณทำได้
- คุณทำสำเร็จ! - คุณช่วยฉันไว้ ซึ้งใจ
เราเป็นหนี้บุญคุณคุณละ
นั่นไม่ใช่เสียงจักรกลสินะ
ฉันถนัดเรื่องชิมอะไรได้ทุกสิ่ง มีอะไรเชิญส่งมาให้ลอง
ถุงหุ้มเท้าเรา!
ฉันจะชิม
เอาจริง อื้อหือ
เค็ม
ต้องขึ้นตามเขาก็เหนื่อยหน่อยนะ
แต่เธอจะผ่านมันไปได้
และถ้าผ่านไม่ได้ ก็ใช่ว่าจะมีใครมาดูแล้วผิดหวัง
ตาเธอแล้ว เพื่อนเอ๋ย
ไม่นะ
หูจะแตก!
ฉันทำไม่ไหว
ไม่เป็นไร
ให้ฉันชิมกีตาร์ไหม
รีบเผ่นกันดีกว่า
นั่นท่าจะจบไม่สวย
โอเค คุณพูดถูก งานนี้น่ากลัวหัวหด
ก็จริง แต่เราค้นพบอะไรเยอะแยะ เช่นแผนที่ตรงนี้
กำลังช็อกตาใสเหรอ
ก็อาจจะใช่ แต่คิดว่าหาทางออกได้แล้ว ตามฉันมา
แผนที่นี้บอกว่ามีอุโมงค์อีกแห่ง แต่มองหาไม่เจอ
อ๋อ สงสัยทางตันก็เป็นแค่ พื้นอีกแบบที่เรายังไต่ไปไม่เป็น
เจ้าจันทร์ลอร์บ งานนี้แรง
เราต้องเป็นแรงหนุนของกันและกัน
ถึงจะไต่ลงไปตามปล่องนั้นได้
- พร้อมรับฟัง - หันหลังชนกับฉัน
คล้องแขนไขว้ศอกเข้าด้วยกัน
เราจะยันผนังเหวทั้งสองข้าง แล้วเดินถอยหลังไปทีละก้าว
ดันหลังกันเอาไว้ขณะเดิน
ก้าวยาวขึ้น
ไม่เคยมีชีวิตชีวาขนาดนี้
ก้าว
ขออภัยนะที่กดดันให้ขึ้นแสดง
ความล้มเหลวของฉันไม่ใช่ภาพสะท้อน คำสอนที่แม้จะนอกกรอบแต่เปี่ยมน้ำใจของคุณ
เราชอบกระตุกต่อมของมนุษย์
แต่บางทีเราก็อาจทำเกินเบอร์ไปหน่อย
ไม่ค่ะ นี่ก็เป็นสิ่งที่คู่ชีวิตของฉันจะทำ
เขาอยากให้ฉันเอาความถนัด ไปอวดให้มนุษย์คนอื่นๆ ได้เห็น
- คิดว่าฉันอาจสร้างความสุขให้มนุษย์ - ฟังแล้วเป็นคู่ชีวิตที่ดี
ก็ดีจริงๆ หลังจากเขาลาโลกไปแล้ว
ฉันพยายามทำตามที่เขาต้องการ แล้วไปเล่นในห้องเรียนของมนุษย์ลูก
ตัวลูกของฉันตื่นเต้นมาก
เที่ยวบอกเพื่อนๆ เขาว่าฉันจะเยี่ยมยอดแค่ไหน
แต่มันไม่เยี่ยมอย่างที่คิดสินะ
ฉันทำให้เยาวรุ่นร้องไห้กันหมด
ทำยังไง
ไปเลือกเพลง "สัตว์โลกกินสัตว์โลกแล้วก็กินสัตว์โลกอีก"
แค่พยายามเลือกเพลงเสริมความรู้
การที่เธอเลือกเพลงนั้น ทำให้เธอต่างจากมนุษย์อื่นๆ
ไม่น่าจะมีมนุษย์ที่ไหนเลือกแล้วล่ะ
ถึงนั่นอาจจะไม่ค่อยเหมาะสมกับกลุ่มผู้ชม
แต่ก็กระตุกต่อมใจจนน้ำตาไหลได้
คืองี้ เราเป็นมนุษย์ชราวุ่นวายแต่สวยมาก
ชีวิตนี้ผ่านอะไรมาเยอะ
แต่ก็ยังมีเรื่องหนึ่งที่ทำให้ประหลาดใจทุกที
มนุษย์เราช่างแตกต่างกันเหลือเกิน
เราจัดงานอวดความถนัดทุกรอบโคจร เพื่อฉายแสงให้ความงดงามในความแตกต่างนั้น
ทุกปีเราจะได้พบเห็นสิ่งที่ไม่เคยเห็นมาก่อน
และตอนที่ถูกฝังในผืนทราย จนได้ฟังเพลงของเธอ
เรารู้สึกตื้นตันดั่งใบไม้ต้องลม ที่ค่อยๆ เต้นตามไปในยามค่ำคืน
ความรู้สึกนั้นไม่เคยเจอมาก่อนเลยนะ
จนกระทั่งอยากเก็บความรู้สึกนั้นใส่ขวด
มาแบ่งปันกับเพื่อนๆ ที่ระวังเน้อได้
หวังว่าเธอจะเข้าใจ
เข้าใจ คุณช่วยให้ฉัน เริ่มรู้สึกว่าอาจจะอวดความถนัดได้มากขึ้น
ฉันอยากลองใหม่ ถึงมันจะยากขึ้นทุกทีที่ล้มเหลว
ฉันทำให้คู่ชีวิตและมนุษย์ลูกผิดหวัง แถมตอนนี้ฉันทำให้คุณผิดหวัง
ฉันแสดงต่อหน้ามนุษย์คนอื่นไม่ได้จริงๆ
แต่เธอแสดงต่อหน้าเรามาตลอดเลยนะ
อ้าว จริงด้วยแฮะ
และฉันก็ได้ฟังด้วยนะ เพื่อน
แต่ช่วยไปคุยปลอบใจกันข้างนอกได้มั้ยนะ
ขออภัยจริงๆ
เดี๋ยวนะ
ดูเหมือนเธอสบายใจที่แสดงต่อหน้าฉัน
หรือว่าจะให้ฉันขึ้นไปช่วยบนเวที
ช่วยให้เธอได้แสดงในแบบที่ ทำให้ผู้ชมหลุดจากความเวิ้งว้างไปเลย
คุณคิดจะทำอะไร
- เราต้องยอมร่วง - จะเจ็บไหมนะ
เป็นไปได้สูงมาก แต่ก็ต้องทำ
- หนึ่ง สอง สาม หล่น! - เดี๋ยว ยังไม่ได้ตกลง!
ไม่อยากจะเชื่อว่าเรายังไม่ได้ลาโลก
ไม่รู้นะว่าจะรับได้อีกแค่ไหน
อย่าไปฟังเสียงในหัว
เราทำงานที่ได้รับมอบหมายมาสำเร็จแล้ว เราจะต้องได้ออกจากที่นี่
ฉันกับคุณ เราทำได้
ซึ้งใจ ฉันว่าเจ้าแผนที่ไม่เอาอ่าวนี่ น่าจะบอกว่าทางออกอยู่ตรงนี้
คุณเคยเห็นอะไรแบบนี้มาก่อนไหม
น่าจะไม่ค่อยมีมนุษย์เคยเห็น นี่อาจเป็นภาพวาดฝีมือมนุษย์ยุคแรกที่สุด
เอาไว้ค่อยไปศึกษาทีหลัง
น่าทึ่งจังที่เรามากันได้ไกลขนาดนี้
น่าทึ่งจริง เราเกือบถึงบ้านแล้ว เดินต่อกันเถอะ
ทำได้แล้ว
วันนี้น่ากลัวหัวหดแต่ก็อิ่มเอมใจมาก
จริงด้วยนะ
ยังมีอะไรให้ค้นพบอีกมากมาย รวมทั้งเรื่องของตัวเราเอง
เช่นการพิสูจน์ว่า คุณคุมชีวิตตัวเองได้มากกว่าที่คิด
เฉพาะเวลาที่เฉียดจะลาโลกมั้ง
ไปกันเลยมั้ย
ไปกัน ไปสนุกกับความสำเร็จจากการผจญภัย
ด้วยการดูมนุษย์ทำเรื่องพิลึกๆ บนเวทีกัน
สุดยอด!
- ขอบคุณ - ยอดเยี่ยมยิ่งใหญ่!
แสดงได้สวยสะดุดตามากจ้า
พร้อมนะ
พร้อมจ้ะ
ฉันก็รู้ว่าเธอพร้อม
- อะไรนะ - แค่ทำตามแล้วกัน
ถือเป็นเกียรติอย่างยิ่งที่จะเปิดเสียงสะดุดหู
เปิดสู่ก้อนปั๊มเลือดสะดุดใจ กับความถนัดทางดนตรีของเพื่อนใหม่
ขอเสียงปรบมือต้อนรับ "เอ่อ เค้ายังไม่รู้"
พร้อมเมื่อไหร่เริ่มเลย
ปกติไม่เคยร่าเริง ยามต้องแสดงต่อหน้ามนุษย์
จะดีที่สุดถ้าร้องเล่นฟังเอง
ยิ่งกดดัน ก้อนปั๊มเลือดยิ่งเต้นรัวโหวงเหวง
ตั้งแต่คู่ชีวิตจากไป นึกว่าวันคืนแห่งเสียงเพลงก็ลาหาย
แต่แค่เพราะเธอไม่อยู่ตรงนี้ ไม่ได้แปลว่าหายไปจากใจฉันนี่
เสียงเธอยังคอยนำทางให้อยู่ดี
ฉันเล่นดังๆ ให้เธอได้ฟัง ท่ามกลางมนุษย์มากมายแต่ฉันไม่กลัวทั้งนั้น
เพราะฉันรู้ว่าไม่ได้อยู่ตามลำพัง
- เราชอบมาก! - เพราะสุดๆ ไปเลย
- ยอดเยี่ยมที่สุด - งดงามเหลือเกิน!
ลูกภูมิใจสุดๆ ไปเลย
ขอบคุณนะที่เชื่อมั่นในตัวเรา
ผู้ให้กำเนิดอีกรายก็จะภูมิใจเหมือนกัน ถ้าไม่ได้ลาโลกไปก่อนน่ะนะ
โอเค มีอีกสองเรื่องที่เธอต้องทำ ก่อนจะจบเส้นทางครั้งนี้
เธอต้องเก็บทุกโต๊ะแล้วก็ล้างส้วมด้วย
- ฉันไม่ทำแล้ว - ไม่ลองไม่รู้
ตกลงซ่อมได้ไหม
หมายความว่าไง ก็ต้องซ่อมแล้วสิ ไม่งั้นจะจัดงานแบบนี้ได้ยังไง
เราเปิดเครื่องปั่นไฟสำรองเอาน่ะ
ไงนะ
คำบรรยายโดย ศันสนีย์ โอบอ้อม